Republika Hrvatska

Osječko-baranjska županija

🖃 Osnovna škola Franje Krežme,

31 000 Osijek, Školska 3

🖀tel. 031/212-950; 212-960; fax. 215-268

E- mail: ured@os-fkrezme-os.skole.hr

**SVEUČILIŠTE J. J. STROSSMAYERA U OSIJEKU**

**FILOZOFSKI FAKULTET**

**N/r dekanice**

**prof.dr.sc. Loretane Farkaš**

KLASA: 602-01/15-01-63

URBROJ: 2158-11-01-15-1

U Osijeku, 23. rujna 2015.

**PREDMET: Prijedlog rješavanja spora oko sportskog igrališta i dvorišta**

Poštovana gospođo dekanice,

obzirom na nastalu situaciju u pogledu korištenja školskog dvorišta i rješavanja gore navedenog predmeta, obraćamo Vam se u skladu s Vašim prijedlogom na sastanku održanom u ponedjeljak 21. rujna 2015. u Dekanatu Filozofskog fakulteta u Osijeku.

Sukladno tom razgovoru, a u smislu pronalaženja najboljeg rješenja za sve strane u ovom predmetu, predlažemo sljedeće:

1. Sigurnost djece zahtijeva žurno uklanjanje novopostavljene ograde sa sportskog igrališta i njegovo vraćanje školskoj odgojno-obrazovnoj namjeni.
2. Nelogičnost imovinsko-pravne podjele cijelog prostora između zgrada i uličnih ograda (današnjeg Filozofskog fakulteta i OŠ Franje Krežme), koja je provedena prilikom parcelacije i dodjele prostora pojedinim ustanovama, zahtijeva reviziju toga postupka i pravednu raspodjelu obzirom na svrhu i namjenu predmetnog prostora.
3. Nakon pravedne raspodjele cijelog prostora između zgrada i uličnih ograda (današnjeg Filozofskog fakulteta i OŠ Franje Krežme), prostor treba primjereno urediti u skladu s pedagoškim i sigurnosnim standardima.

Obrazloženje:

Prema dokumentima datiranim od kraja 19. stoljeća do danas, gotovo cijeli prostor između zgrada (današnjeg Filozofskog fakulteta i OŠ Franje Krežme) i uličnih ograda toga prostora *in continuum* je bio namijenjen isključivo za korištenje u odgojno-obrazovnom procesu, za sport i rekreaciju.

Odluka o izgradnji i sama izgradnja današnje OŠ Franje Krežme 1964. godine, kao vježbaonice Pedagoške akademije u Osijeku, nužno je bila vezana uz postojanje predmetnog prostora školskog dvorišta namijenjenog za korištenje u odgojno-obrazovnom procesu, za sport i rekreaciju, što je zahtijevao pedagoški standard, prema kojemu se škole tada nisu mogle graditi bez objekata za nastavu „fizičkog odgoja“, sportskih dvorana i sportskih igrališta.

Kod žurnog rješavanja ovog spora nužno je uzeti u obzir tri službena dokumenta u ovoj stvari:

1. Mišljenje Uprave za zaštitu kulturne baštine, Konzervatorskog odjela u Osijeku KLASA: 612-08/15-02/0560, URBROJ: 532-04-02-05/08-15-02 od 18. kolovoza 2015.
2. Odgovor Ministarstva znanosti, obrazovanja i sporta KLASA: 602-02/15-09/00017, URBROJ: 533-25-15-0002 od 12. svibnja 2015.
3. Očitovanje Ministarstva znanosti, obrazovanja i sporta KLASA: 602-02/15-09/00017, URBROJ: 533-25-15-0005 od 4. rujna 2015.

Bez ispravljanja nelogičnosti imovinsko-pravne podjele cijelog predmetnog prostora između zgrada (današnjeg Filozofskog fakulteta i OŠ Franje Krežme) i uličnih ograda toga prostora, konačno rješenje je nemoguće postići na zadovoljstvo svih strana i u skladu s dosadašnjom kontinuiranom svrhom i namjenom predmetnog prostora.

S poštovanjem,

Ravnateljica:

Jadranka Jurić, dipl.učitelj

Dostaviti:

1. Naslovu
2. Ministarstvu znanosti, obrazovanja i sporta, n/r prof.dr.sc. Vedrana Mornara, ministra, Donje Svetice 38, 10000 Zagreb
3. Sveučilištu Josipa Jurja Strossmayera u Osijeku, n/r prof.dr.sc. Željka Turkalja, rektora Sveučilišta, Trg Svetog Trojstva 3, 31000 Osijek
4. Uredu gradonačelnika, n/r gospodina Ivana Vrkića, gradonačelnika, Kuhačeva 9, 3100 OsijekN
5. Upravnom odjelu za društvene djelatnosti, n/r Draženu Aleriću, pročelniku upravnog odjela, Kuhačeva 9, 31000 Osijek
6. Gradskoj četvrti Gornji grad, Trg Lava Mirskog 1, 31000 Osijek
7. Odjelu za prosvjetu i kulturu, sport i tehničku kulturu, n/r prof. Snježani Staščik, pročelnici upravnog odjela, Županijska 4, 31000 Osijek
8. Članovima Školskog odbora OŠ Franje Krežme, 31000 Osijek